cyanic-selkie/wikianc huggingface dataset:
Gliese 667 Cc
Κατοικησιμότητα
Το άστρο του είναι ένας ερυθρός νάνος, με περίπου το ένα τρίτο της μάζας του Ήλιου. Ως αποτέλεσμα, τα αστέρια όπως ο Gliese 667 C έχουν τη δυνατότητα να ζήσουν μέχρι 100-150 δισεκατομμύρια χρόνια, 10-15 φορές μεγαλύτερη από του Ήλιου.
Ο πλανήτης είναι πιθανά παλιρροϊκά κλειδωμένος, με τη μία πλευρά του ημισφαιρίου μόνιμα στραμμένη προς το μητρικό του άστρο ενώ η απέναντι πλευρά του είναι τυλιγμένη στο αιώνιο σκοτάδι. Ωστόσο, μεταξύ αυτών των δύο έντονων περιοχών, θα υπάρχει μια λωρίδα κατοικησιμότητας η οποία ονομάζεται terminator line, όπου οι θερμοκρασίες μπορεί να είναι κατάλληλες (περίπου 273 K) για την ύπαρξη υγρού νερού. Επιπλέον, ένα πολύ μεγαλύτερο μέρος του πλανήτη μπορεί να είναι κατοικήσιμο αν υποστηρίζει αρκετά παχιά ατμόσφαιρα για τη μεταφορά θερμότητας προς την πλευρά που βρίσκεται μακριά από το αστέρι.
Ωστόσο μία εργασία του 2015, αποκάλυψε ότι ο Gliese 667 Cc υπόκειται σε παλιρροϊκή θέρμανση 300 φορές μεγαλύτερη από εκείνη της Γης. Αυτό εν μέρει οφείλεται στη μικρή εκκεντρική τροχιά γύρω από το άστρο. Εξαιτίας αυτού, οι πιθανότητες κατοικησιμότητας μπορεί να είναι χαμηλότερες από τις αρχικά αναμενόμενες.
Ανακάλυψη
Ο Gliese 667 Cc ανακοινώθηκε για πρώτη φορά σε μια προδημοσίευση  στις 21 Νοεμβρίου 2011 από το το HARPS του Ευρωπαϊκού Νοτίου Παρατηρητήριο υ χρησιμοποιώντας τη μέθοδο ακτινικής ταχύτητας (Doppler). Η ανακοίνωση της δημοσίευσης σε διεθνή περιοδικά έγινε στις 2 Φεβρουαρίου 2012 από ερευνητές στο Πανεπιστήμιο του Γκέτινγκεν και το Ίδρυμα Carnegie για την Επιστήμη και τη δημιουργία αντιγράφων ασφαλείας της ESO HARPS ανακάλυψη της ομάδας.
Εξωτερικοί σύνδεσμοι
Κατηγορία:Σκορπιός (αστερισμός) Κατηγορία:Υπεργαίες
Εμπορική τράπεζα
Μια εμπορική τράπεζα είναι τύπος οικονομικού μεσάζοντα και τύπος τράπεζας. Συλλέγει κεφάλαια με τη συλλογή των καταθέσεων από επιχειρήσεις και τους ιδιώτες διαχωρίζοντάς τις σε καταθέσεις όψεως, καταθέσεις ταμιευτηρίου και καταθέσεις ορισμένου χρόνου. Χορηγεί δάνεια στις επιχειρήσεις και τους ιδιώτες. Αγοράζει επίσης εταιρικά χρεώγραφα και κρατικά χρεώγραφα. Τα βασικά στοιχεία του παθητικού της είναι οι καταθέσεις και τα βασικά στοιχεία του ενεργητικού της είναι τα δάνεια και τα χρεώγραφα.
Αυτό είναι αυτό που οι άνθρωποι αποκαλούν κανονικά "τράπεζα". Ο όρος "εμπορική" χρησιμοποιήθηκε για να την ξεχωρίζει από μια επενδυτική τράπεζα. Μιας και τα δύο είδη των τραπεζών δεν πρέπει πλέον να είναι χωριστές επιχειρήσεις, μερικοί έχουν χρησιμοποιήσει τον όρο "εμπορική τράπεζα" για να αναφερθούν στις τράπεζες που εστιάζουν κυρίως στις επιχειρήσεις.
Κατηγορία:Τράπεζες
Κανιδία
Η ποιητική αφήγηση
Στον Οράτιο παρουσιάζεται έτοιμη να βασανίσει μέχρι θανάτου ένα νέο αγόρι με τη βοήθεια άλλων τριών μαγισσών, προκειμένου να παρασκευάσει από το συκώτι του ένα ερωτικό φίλτρο (37-38) για  τον άπιστο ερωμένο της, τον γέροντα Βάρο (73). Η σκηνή του φρικτού δράματος είναι ένα σπίτι στη Ρώμη. Ακολουθούν οι γραμμές 1-10, στις οποίες περιγράφονται οι παρακλήσεις του παιδιού, που διαισθάνεται αμυδρά τι του επιφυλάσσει η μοίρα. Κατόπιν (15-24) η Κανιδία περιγράφεται να ρίχνει στις μαγικές φλόγες συστατικά που μοιάζουν με εκείνα της χύτρας των μαγισσών στον Μάκβεθ του Σαίξπηρ. Αργότερα (25-28) η Σαγκάνα ραντίζει το σπίτι με ανίερο ύδωρ, προφανώς για να επικαλεστεί τις σκοτεινές δυνάμεις. Η Βέια είναι εκείνη που σκάβει το λάκκο (29-40) μέσα στον οποίο θα τοποθετηθεί το παιδί γυμνό μέχρι το πηγούνι, για να πεθάνει από την πείνα με τα μάτια καρφωμένα στην τροφή που δεν μπορεί να φθάσει. Αργότερα (41-46) αναφέρεται η παρουσία, που επιβεβαιώνεται από τα κουτσομπολιά της Νεάπολης, της άσεμνης Φόλιας, που μπορεί να σύρει το φεγγάρι και τα άστρα σαν Θεσσαλή μάγισσα. Πιο κάτω επαναλαμβάνονται οι επικλήσεις της Κανιδίας (49-82) στις δυνάμεις του σκότους, οι ασωτείες του κακόφημου πρώην εραστή της που επιμένει να μένει ανεπηρέαστος από τις επικλήσεις της και οι σκοτεινοί υπαινιγμοί της για ακόμα φοβερότερα ξόρκια στα οποία μπορεί να καταφύγει. Τέλος, (83-102), το απελπιμένο παιδί ξεσπά σε κατάρες και απειλεί ότι το φάντασμά του θα τη στοιχειώσει. Το σύνολο του έργου αντιπροσωπεύει μια δραματική μελέτη από τις φοβερές δεισιδαιμονίες που επικρατούσαν στα κατώτερα στρώματα της κοσμοπολίτικης πρωτεύουσας. Τόσο η αναφορά στον Απουλήιο, όσο και η επιγραφή του Corpus inscriptionum Latinarum, μιλούν για ένα αγόρι που υπέστη παρόμοιο θάνατο από μια μάγισσα, γεγονός που επιβεβαιώνει την αληθοφάνεια των λόγων του ποιητή.
Νόμος και μαγεία στον ελληνορωμαϊκό κόσμο
Βέβαια στον αρχαίο -όπως και στον χριστιανικό κόσμο- υπήρχε και το επίσημο κυνήγι των μαγισσών. Στον ελληνικό κόσμο, εκτός από τη σοβαρότητα με την οποία αντιμετωπίζει από τη δική του οπτική γωνία το θέμα ο Πλάτων και η θανατική ποινή που προτείνει, είναι ίσως το μοναδικό δείγμα πρόθεσης νομοθέτησης, καθώς ούτε ο δρακόντειος, μήτε ο σολώνειος κώδικας περιείχαν νόμους σχετιζόμενους με τους ψυχοειδείς μηχανισμούς της πρόθεσης τέλεσης εγκλήματος μέσω της μαγείας. Ωστόσο, παρόλο που ο νομοθέτης δεν είχε προβλέψει μια τέτοια δικαιική πρακτική, από τον Κλαύδιο Αιλιανό μαθαίνουμε ότι το εθιμικό δίκαιο τιμωρούσε αυστηρά τα εγκλήματα μαγείας και φαρμακείας, όπως στην περίπτωση μιας φαρμακίδας που συνελήφθη στην Αθήνα και καταδικάστηκε σε θάνατο από τον Άρειο Πάγο. Μάλιστα, επειδή ήταν έγκυος, η ποινή εκτελέστηκε μετά τη γέννηση του παιδιού της.
Σύμφωνα με μια άλλη αφήγηση του Δημοσθένη, μια γυναίκα από τη Λήμνο με το όνομα Θεωρίδα καταδικάστηκε σε θάνατο με όλη την οικογένειά της εξαιτίας φαρμακείας και της γνώσης της για τις μαγικές επωδούς. Η καταδίκη της είναι σαφώς δηλωτική του φόβου που προκαλούσε η γνώση και ο χειρισμός μαγικών δυνάμεων, αλλά και μια σύγχυση ανάμεσα στα όρια των θρησκευτικών και των θεραπευτικών πρακτικών, καθώς η Θεωρίδα αναφέρεται ως ιέρεια και μάντιδα κάποιας μυστηριακής θεότητας, την οποία χρησιμοποιούσε ως εμπνευστική δύναμη, προκειμένου να θεραπεύει με μαγικόθρησκευτικό τρόπο.
Πραγματική νομοθεσία απαντάται στους Ρωμαίους με τον νόμο του Σύλλα, lex Cornelia de sicariis et veneficis, (81 Π.Κ.Ε.), ο οποίος θεωρείται θεμελιώδης νομική δράση αναλαμβανόμενη ενάντια στη μαγεία. Βέβαια, ο νόμος δεν καταδικάζει τη μαγεία per se, αλλά στοχεύει σε περιπτώσεις αιφνίδιων και εν πολλοίς ανεξήγητων θανάτων πολιτών, οι οποίοι εμπίπτουν στην περιοχή της μαγείας. Ωστόσο, αυτό που λείπει από το ρωμαϊκό νόμο είναι ο προσδιορισμός του γόητα, του αγύρτη, ή του μάγου, που ασκεί τη μαγεία και συνεπώς η διάκριση ανάμεσα στην πρακτική θεραπεία και τη φαρμακεία. Αυτά τα στοιχεία είναι δυνατόν να αντληθούν από τον Πλίνιο τον Πρεσβύτερο, ο οποίος διακρίνει ανάμεσα στην medicina και την magia, την ψευδοθεραπευτική, παρέχοντάς μας τα αναγκαία στοιχεία για να κατανοήσουμε τον τρόπο με τον οποίο αντιμετώπιζαν οι Ρωμαίοι, στο δικό τους πολιτισμικό περίβλημα, την ιδέα της μαγείας, της γοητείας και της φαρμακείας. Στα έτη 184, 180-179 Π.Κ.Ε., πριν την εποχή της Κανιδίας, οι ρωμαίοι magistrates διέταξαν την εκτέλεση χιλιάδων ανθρώπων με την κατηγορία της veneficia (δηλητηρίασης) ή της βλαπτικής μαγείας. Η άσκηση της μαγείας, ιδιαίτερα για φημισμένες μάγισσες όπως η Κανιδία, ήταν επικίνδυνη υπόθεση εξαιτίας των εκδικητικών προθέσεων των ανικανοποίητων πελατών.
Βιβλιογραφία-πηγές
Κατηγορία:Μαγεία στον αρχαίο κόσμο
Νέμανια Νέντοβιτς
Ο Νέμανια Νέντοβιτς (Nemanja Nedović,, Немања Недовић, Νόβα Βάρος, 16 Ιουνίου 1991) είναι Σέρβος επαγγελματίας διεθνής καλαθοσφαιριστής, ο οποίος αγωνίζεται ως σούτινγκ γκαρντ / πόιντ γκαρντ για τον Ερυθρό Αστέρα.
Πρώτα χρόνια
Αργότερα μετακόμισε στην πρώτη ομάδα, όπου τελικά έκανε το επαγγελματικό ντεμπούτο του. Στην πρώτη του σεζόν με την ομάδα, σημείωσε διψήφια νούμερα, αναγκάζοντας τη διοίκηση της ομάδας να παρατείνει συμβόλαιο μαζί του για μια ακόμη σεζόν. Έμεινε στην ομάδα μέχρι τον Ιούνιο του 2012.
Λιέτουβος Ρίτας
Το καλοκαίρι του 2012, υπέγραψε συμβόλαιο με τη λιθουανική Λιέτουβος Ρίτας. Στην πρώτη του σεζόν στην Ευρωλίγκα με τη Ρίτας, είχε κατά μέσο όρο 9,8 πόντους, 2,5 ριμπάουντ και 2,1 ασίστ ανά αγώνα.
Γκόλντεν Στέιτ Ουόριορς
Στις 27 Ιουνίου 2013, ο Νέντοβιτς επιλέχθηκε με την 30η συνολική επιλογή στο NBA Ντραφτ 2013 από τους Φοίνιξ Σανς. Αργότερα την ίδια νύχτα ανταλλάχθηκε στους Γκόλντεν Στέιτ Ουόριορς. Είναι επίσης η τελευταία επιλογή ντραφτ που ονομάστηκε από τον Ντέιβιντ Στερν στη σταδιοδρομία του ως επίτροπος του NBA. Στις 9 Ιουλίου 2013 υπέγραψε με τους Ουόριορς. Κατά τη διάρκεια της rookie σεζόν του, αγωνίστηκε πολλές φορές με τους Σάντα Κρουζ Ουόριορς, τη θυγατρική των Γκόλντεν Στέιτ στην NBA Development League.
Βαλένθια
Στις 14 Νοεμβρίου 2014, ο Νέντοβιτς υπέγραψε διετές συμβόλαιο με την ισπανική Βαλένθια. Σε πάνω από πέντε αγώνες της Ευρωλίγκα για τη Βαλένθια, είχε μέσο όρο 8 πόντους και 3,6 ασίστ ανά αγώνα. Τον Ιούλιο του 2015, αποχώρησε από την ομάδα.
Ουνικάχα Μάλαγα
Στις 2 Ιουλίου 2015, την ίδια μέρα που αποχώρησε από τη Βαλένθια, υπέγραψε μονοετές συμβόλαιο με την Ουνικάχα Μάλαγα. Στις 30 Μαΐου 2016, υπέγραψε ένα νέο διετές συμβόλαιο με την ομάδα. Τον Απρίλιο του 2017 κέρδισε το EuroCup, με την Ουνικάχα να κερδίζει τη Βαλένθια στους Τελικούς 2-1. Στις 7 Ιουνίου 2017, ανανέωσε το συμβόλαιο του με την ομάδα για τη σεζόν 2017-18. Στις 27 Ιουνίου 2018, ο Νέντοβιτς αποχώρησε επίσημα από την Ουνικάχα ύστερα από 3 χρόνια.
Ολίμπια Μιλάνο
Στις 27 Ιουνίου 2018, ο Νέντοβιτς υπέγραψε πολυετές συμβόλαιο με την ιταλική Ολίμπια Μιλάνο. Την πρώτη σεζόν του στην Ευρωλίγκα με του Ιταλούς, την ολοκλήρωσε με 11,5 πόντους και 2,7 ασίστ ανά ματς, με καλά ποσοστά (51,7% στα δίποντα, 41,4% στα τρίποντα, 80,6% στις βολές). Η σεζόν 2019-20 δεν ξεκίνησε καλά καθώς στις 23 Αυγούστου, ο Νέντοβιτς υποβλήθηκε σε επέμβαση καθαρισμού του μηνίσκου και αυτό τον επηρέασε σημαντικά, σωματικά και ψυχολογικά. Τελικά αφού έχασε σημαντικό μέρος της χρονιάς μέτρησε 7,9 πόντους, 1,7 ασίστ, 1,2 ριμπάουντ ανά ματς σε 16:31" συμμετοχής.
Παναθηναϊκός
Στις 13 Ιουλίου 2020, ανακοινώθηκε η συμφωνία του με τον Παναθηναϊκό. Στις 22 Οκτωβρίου, αναδείχτηκε MVP της αγωνιστικής στην Ευρωλίγκα, κόντρα στη Φενέρ, στη νίκη των πράσινων με 82-68, μετρώντας 28 πόντους (2/5 δίποντα, 7/12 τρίποντα, 3/4 βολές), 3 ριμπάουντ, 3 ασίστ και 2 τάπες σε 27:57′ συμμετοχής. Στις 22 Δεκεμβρίου κόντρα στη Μακάμπι Τελ Αβίβ (ήττα 89-81), πέτυχε 39 πόντους με 7/9 δίποντα, 7/13 τρίποντα και 4/5 ελεύθερες βολές σε 29:34. Αυτή η εμφάνιση αποτελεί την τέταρτη κορυφαία επίδοση στην ιστορία της Ευρωλίγκα και τη δεύτερη κορυφαία επίδοση στην ιστορία του Παναθηναϊκού στη διοργάνωση. Στις 13 Ιανουαρίου 2021 κόντρα στη Βιλερμπάν, πέτυχε 33 πόντους με 6/7 δίποντα, 5/10 τρίποντα και 5 ριμπάουντ με 6 ασίστ σε 28:22. Με αυτή την εμφάνιση έγινε ο πρώτος στην ιστορία του Παναθηναϊκού στην Ευρωλίγκα με δύο παιχνίδια άνω των 30 πόντων την ίδια χρονιά. Επίσης αναδείχτηκε για δεύτερη φορά MVP της αγωνιστικής στην Ευρωλίγκα. Ο Σέρβος γκαρντ αγωνίστηκε σε 25 ματς της Ευρωλίγκα τη σεζόν 2020-2021 έχοντας κατά μέσο όρο 16 πόντους, 3.7 ασίστ και 1.9 ριμπάουντ, με 51% ποσοστό ευστοχίας στα δίποντα, 37% στα τρίποντα και 84% στις βολές. Στις 9 Μαΐου, κατέκτησε το Κύπελλο Ελλάδας, νικώντας τον τελικό τον Προμηθέα Πάτρας με 91-79. Στις 10 Ιουνίου, κατέκτησε το Πρωτάθλημα Ελλάδας, αφού ο Παναθηναϊκός κέρδισε στη σειρά των τελικών το Λαύριο με 3-1.
Στις 5 Ιουλίου, ανανέωσε το συμβόλαιό του με τους «πράσινους», μέχρι το 2023. Στις 26 Σεπτεμβρίου 2021, κατέκτησε το Σούπερ Καπ Ελλάδας, αφού ο Παναθηναϊκός νίκησε στον τελικό τον Προμηθέα Πατρών 92-83. Στις 22 Νοεμβρίου πραγματοποίησε εξαιρετική εμφάνιση κόντρα στον Ολυμπιακό για το Πρωτάθλημα Ελλάδας, έχοντας 24 πόντους (4/4 δίποντα, 4/8 τρίποντα, 4/5 βολές) και 2 ασίστ βοηθώντας έτσι τον Παναθηναϊκό να νικήσει με 81-76 στο ΣΕΦ. Στις 30 Ιανουαρίου 2022 κόντρα στον Άρη για το Πρωτάθλημα Ελλάδας (νίκη 103-83), πραγματοποίησε την καλύτερη του εμφάνιση στην Ελλάδα αφού σημείωσε 28 πόντους (2/6 δίποντα, 5/8 τρίποντα, 9/11 βολές), βελτιώνοντας το ατομικό του ρεκόρ, ενώ είχε 33 βαθμούς στην αξιολόγηση κάνοντας νέο ατομικό ρεκόρ. Στις 6 Φεβρουαρίου κόντρα στη Λάρισα για το Πρωτάθλημα Ελλάδας (νίκη 86-90), σημείωσε 38 πόντους και πλησίασε το ρεκόρ των 40 πόντων του Ντόμινικ Ουίλκινς από παίκτη του Παναθηναϊκού. Ισοφάρισε τη δεύτερη μεγαλύτερη επίδοση των «πράσινων» και σημείωσε ατομικό ρεκόρ και την καλύτερη επίδοση της σεζόν 2021-22 στο Πρωτάθλημα Ελλάδας. Επίσης με τα 8 τρίποντα που πέτυχε, ισοφάρισε την κορυφαία «πράσινη» επίδοση στην ιστορία του επαγγελματικού Πρωταθλήματος. Συνολικά τη σεζόν 2021-22, μέτρησε 14.3 πόντους, 3.2 ασίστ και 2.2 ριμπάουντ ανά παιχνίδι στην Ευρωλίγκα.
Επιστροφή στον Ερυθρό Αστέρα
Στις 7 Ιουλίου 2022, ανακοινώθηκε η επιστροφή του στη Σερβία και στον Ερυθρό Αστέρα, έπειτα από 10 χρόνια. Στις 18 Φεβρουαρίου 2023, κατέκτησε το Κύπελλο Σερβίας, αφού ο Ερυθρός Αστέρας νίκησε στον τελικό με 96-79 τη Μέγκα Μπάσκετ. Επίσης, κέρδισε το βραβείο του MVP του μήνα για τον Φεβρουάριο στην Αδριατική Λίγκα καθώς μέτρησε 24.5 πόντους και 3 ασίστ κατά μέσο όρο. Στην Ευρωλίγκα τη σεζόν 2022-23, μέτρησε 13.3 πόντους, 2.9 ασίστ, 1.2 ριμπάουντ και 11.2 PIR σε 27 αγώνες. Στις 11 Ιουνίου 2023, κατέκτησε το Πρωτάθλημα Σερβίας κόντρα στην FMP με 2-0 νίκες.
Εθνική ομάδα
μικρογραφία|322x322εσ|Ο Νέντοβιτς με την Εθνική Σερβίας Ο Νέντοβιτς ήταν μέλος της Εθνικής Σερβίας U20 το 2009, 2010 και 2011 στα αντίστοιχα Ευρωπαϊκά Πρωταθλήματα U20. Το 2012, έπαιξε με την Εθνική ανδρών Σερβίας στα προκριματικά του Ευρωμπάσκετ 2013. Κατά τη διάρκεια του Ευρωμπάσκετ 2013, η επίδοση του Νέντοβιτς είχε πολλά σκαμπανεβάσματα, καθώς ηγήθηκε μια πολύ νεαρής και άπειρης, αλλά ωστόσο ταλαντούχας ομάδας της Σερβίας, έχοντας σπουδαίες επιδόσεις εναντίον της Λιθουανίας και ιδιαίτερα της Γαλλίας σε μία νίκη-έκπληξη με 77-65, στην οποία υπερτέρησε ενός από τα πρότυπα του, τον Τόνι Πάρκερ, σκοράροντας 17 πόντους με 5/8 τρίποντα. Η Σερβία έχασε εύκολα από την Ισπανία στους προημιτελικούς, καθώς ο Νέντοβιτς και ολόκληρη η ομάδα της Σερβίας υστέρησε επιθετικά.
Εκπροσώπησε για άλλη μια φορά τη Σερβία στο Ευρωμπάσκετ του 2015, υπό τον προπονητή Αλεξάντερ Τζόρτζεβιτς, αφού δεν αγωνίστηκε στο Παγκόσμιο Κύπελλο του 2014. Στην πρώτη φάση του τουρνουά, η Σερβία κυριάρχησε στο δύσκολο Β' Όμιλο με ρεκόρ 5-0 και στη συνέχεια απέκλεισε τη Φινλανδία και την Τσεχία στον γύρο των 16 και στους προημιτελικούς, αντίστοιχα. Ωστόσο, τους σταμάτησε η Λιθουανία στα ημιτελικά με νίκη 67-64 και τελικά έχασαν από την οικοδέσποινα Γαλλία στον αγώνα για το χάλκινο μετάλλιο με 81–68. Σε πάνω από 9 αγώνες στη διοργάνωση, ο Νέντοβιτς είχε κατά μέσο όρο 8,4 πόντους, 2,6 ριμπάουντ και 2,4 ασίστ ανά αγώνα, με 52% στα δίποντα.
Ο Νέντοβιτς εκπροσώπησε επίσης τη Σερβία στους Θερινούς Ολυμπιακούς Αγώνες του 2016 όπου κέρδισε το ασημένιο μετάλλιο, αφού η Σερβία έχασε από τις Ηνωμένες Πολιτείες στον τελικό αγώνα με 96-66. Αγωνίστηκε στο Ευρωμπάσκετ 2022, φτάνοντας μέχρι τους 16, όπου η Σερβία αποκλείστηκε αναπάντεχα από την Ιταλία, ενώ ήταν ένα από τα φαβορί της διοργάνωσης. Το 2023, ενώ βρισκόταν στην προεπιλογή της εθνικής Σερβίας για το Παγκόσμιο Κύπελλο, αποχώρησε λόγω σωματικής ανεντιμότητας, όπως ο ίδιος δήλωσε.
Προφίλ παίκτη
Τα δυνατά σημεία του Νέντοβιτς είναι οι ικανότητες χειρισμού της μπάλας και ο ελίτ αθλητισμός, καθώς αποδείχθηκε ένας από τους καλύτερους αθλητές στην ευρωπαϊκή καλαθοσφαίριση. Είναι γνωστός για το εξαιρετικό πρώτο βήμα και μπορεί να παίξει εύκολα πάνω από το στεφάνι. Αναφέρθηκε κατά τη διάρκεια του NBA Ντραφτ 2013 ως «Ο Ευρωπαίος Ντέρικ Ρόουζ» από ορισμένους αναλυτές του ESPN, λόγω του αθλητισμού του, της εκρηκτικότητας του, της ευελιξίας του, παρόμοιου μεγέθους και της ικανότητας να παίζει και τις δύο θέσεις των γκαρντ. Αφού είχε αποκτηθεί από τους Γκόλντεν Στέιτ Ουόριορς, ο Μαρκ Τζάκσον, ο προπονητής της ομάδας, δήλωσε ότι ο Νέντοβιτς «είναι ένας πολύ καλός αθλητής με εξαιρετικά απατηλή ταχύτητα».
Εξωτερικοί σύνδεσμοι
Κατηγορία:Σέρβοι καλαθοσφαιριστές Κατηγορία:Πόιντ γκαρντ Κατηγορία:Σούτινγκ γκαρντ Κατηγορία:Καλαθοσφαιριστές Ευρωμπάσκετ 2013 Κατηγορία:Καλαθοσφαιριστές Ευρωμπάσκετ 2015 Κατηγορία:Καλαθοσφαιριστές Ευρωμπάσκετ 2022 Κατηγορία:Καλαθοσφαιριστές στους Θερινούς Ολυμπιακούς Αγώνες 2016 Κατηγορία:Σέρβοι Ολυμπιονίκες Κατηγορία:Καλαθοσφαιριστές Ερυθρού Αστέρα Βελιγραδίου Κατηγορία:Καλαθοσφαιριστές Αδριατικής Λίγκας Κατηγορία:Καλαθοσφαιριστές σερβικών συλλόγων Κατηγορία:Καλαθοσφαιριστές Λιέτουβος Ρίτας Κατηγορία:Καλαθοσφαιριστές Πρωταθλήματος Λιθουανίας Κατηγορία:Καλαθοσφαιριστές λιθουανικών συλλόγων Κατηγορία:Καλαθοσφαιριστές Γκόλντεν Στέιτ Ουόριορς Κατηγορία:Καλαθοσφαιριστές του NBA Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές Σάντα Κρουζ Ουόριορς Κατηγορία:Καλαθοσφαιριστές D-League Κατηγορία:Καλαθοσφαιριστές Βαλένθια Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές Μάλαγας Κατηγορία:Καλαθοσφαιριστές Ολίμπια Μιλάνου Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ελληνικών συλλόγων Κατηγορία:Ξένοι καλαθοσφαιριστές στην Ελλάδα
Επίτακτο
Επίτακτο ονομάζεται κάθε Πολεμικό πλοίο του Ναυτικού που εντάχθηκε μετά από επίταξη και μπορεί να είναι επιβατηγό, φορτηγό ή βοηθητικό.
Επίτακτα πλοία του Ελληνικού Πολεμικού Ναυτικού υπήρξαν τα:
Εξωτερικοί σύνδεσμοι
Κατηγορία:Πολεμικά πλοία
Μεσιέ 61
Ο Μεσιέ 61 (επίσης γνωστός και ως Μ61 και NGC 4303) είναι σπειροειδής γαλαξίας Σιφέρτ τύπου 2 σε απόσταση 60 εκατομμυρίων ετών φωτός στον αστερισμό της Παρθένου. Τον ανακάλυψε ο Barnabus Oriani τις 5 Μαΐου 1779, ενώ ο Σαρλ Μεσσιέ, που τον παρατήρησε την ίδια μέρα, νόμιζε ότι ήταν κομήτης, πριν καταλάβει ότι δεν κινείται έξι μέρες μετά. Είναι μέλος του σμήνους της Παρθένου και αποτελεί ζευγάρι με τον κοντινό γαλαξία NGC 4301.
Έχουν παρατηρηθεί σε αυτόν εφτά υπερκαινοφανείς αστέρες, οι SN 1926A, SN 1961I, SN 1964F, SN 1999GN, SN 2006OV, SN 2008IN και SN 2014dt.
Σκάνδαλο Χατζηπάνου
thumb|275px|Πρωτοσέλιδο της εφημερίδας Ελευθερία της 16ης Φεβρουαρίου 1951 Το σκάνδαλο Χατζηπάνου, γνωστό και ως «υπόθεσις των καυσίμων», ήταν μια υπόθεση διαφθοράς που απασχόλησε την κοινή γνώμη, την πολιτική και τα δικαστήρια το 1950. Ο Πάνος Χατζηπάνος ήταν επί σειρά ετών βουλευτής Ευβοίας και Υπουργός Μεταφορών στις διαδοχικές κυβερνήσεις συνεργασίας Κόμματος των Φιλελευθέρων και Λαϊκού Κόμματος υπό τον Θ. Σοφούλη και μετά τον θάνατο του τελευταίου υπό τον Αλ. Διομήδη από τις 20 Ιανουαρίου 1949 ως 6 Ιανουαρίου 1950 οπότε και παραιτήθηκε όλη η κυβέρνηση.
Η ελληνική κυβέρνηση είχε αναθέσει μετά την απελευθέρωση από τα γερμανικά στρατεύματα κατοχής στην Κοινοπραξία Εταιρειών Πετρελαιοειδών, κοινοπραξία όλων των εταιρειών πετρελαιοειδών της Ελλάδας, την εισαγωγή και διανομή πετρελαίου στη χώρα. Τον Ιανουάριο όμως του 1949 αποφασίστηκε από το Υπουργείο Μεταφορών ως πιο συμφέρουσα λύση να διακοπεί η συνεργασία και να ανατεθεί η διανομή του πετρελαίου σε ιδιώτες μετά από μειοδοτικό διαγωνισμό. Αφού διενεργήθηκαν οι διαγωνισμοί και αναδείχθηκαν οι μειοδότες, ο Υπουργός Π. Χατζηπάνος αρνήθηκε να επικυρώσει τις συμβάσεις με τους μειοδότες και προτίμησε παρά τις συστάσεις υψηλόβαθμων στελεχών του Υπουργείου να αναθέσει τη διανομή απ’ ευθείας σε μια εταιρεία, στην οποία εταίρος ήταν και μια «οικοκυρά», η Όλγα Κυριαζοπούλου, γνωστή του Υπουργού.
Η Βουλή συνέστησε προανακριτική επιτροπή για να διερευνήσει τις κατηγορίες κατά του Χατζηπάνου και τελικά με απόφασή της στις 21 Ιουλίου 1950 τον παρέπεμψε στο Ειδικό Δικαστήριο (Υπουργοδικείο) με την κατηγορία της απιστίας κατά του Δημοσίου με το σκεπτικό ότι από την απευθείας ανάθεση ζημιώθηκε το Δημόσιο, του οποίου το συμφέρον είχε ταχθεί να προασπίζει ο Υπουργός, επειδή πλήρωνε υψηλότερο τίμημα για τη μεταφορά του πετρελαίου.
Η δίκη στο Ειδικό Δικαστήριο ξεκίνησε στις 11 Ιανουαρίου 1951. Στις 15 Φεβρουαρίου 1951 το Ειδικό Δικαστήριο κήρυξε τον Πάνο Χατζηπάνο ένοχο απιστίας κατά του Δημοσίου άνευ ιδιοτελείας και τον καταδίκασε σε φυλάκιση δύο μηνών με τριετή αναστολή. Το δικαστήριο έκρινε ότι ο Χατζηπάνος με την απ’ ευθείας ανάθεση ζημίωσε το Δημόσιο, δεν αποδείχθηκε όμως ότι αποκόμισε ο ίδιος προσωπικό όφελος από αυτήν. Οι συγκατηγορούμενοί του Όλγα Κυριαζοπούλου και Βασίλειος Σκόπας κηρύχθηκαν ένοχοι για ηθική αυτουργία και συνέργεια στην απιστία του Χατζηπάνου, επειδή τον έπεισαν και τον βοήθησαν να την διαπράξει αντίστοιχα, και καταδικάστηκαν σε φυλάκιση δύο μηνών η πρώτη και ενός μηνός ο δεύτερος με τριετή αναστολή.
Το σκάνδαλο Χατζηπάνου ήταν η δεύτερη περίπτωση καταδίκης Υπουργού από το Ειδικό Δικαστήριο στην ιστορία του νέου ελληνικού κράτους μετά τα Σιμωνιακά του 1876.
Πηγές
Χατζηπανου Χατζηπανου Χατζηπανου Κατηγορία:1951
ML (γλώσσα προγραμματισμού)
Η ML είναι μια συναρτησιακή γλώσσα προγραμματισμού γενικής χρήσης, που αναπτύχθηκε από τον Ρόμπιν Μίλνερ και άλλους στο τέλος της δεκαετίας του 1970 στο πανεπιστήμιο του Εδιμβούργου. Ξεκίνησε ως μέτα-γλώσσα (εξού και το όνομα Meta-Language) για διαδραστικές αποδείξεις στο σύστημα Edinburgh LCF (τα αρχικά για "Logic for Computable Functions" - λογική για υπολογίσιμες συναρτήσεις) και εξελίχθηκε σε γενικής χρήσης γλώσσα προγραμματισμού για να καλύψει τις ανάγκες αυτής της εφαρμογής.
Τα συναρτησιακά στοιχεία της γλώσσας είναι εμπνευσμένα από την ISWIM και την GEDANKEN, αλλά διαφέρει στον χειρισμό των τύπων, ενώ άλλα στοιχεία της γλώσσας είναι εμπνευσμένα από τη Lisp and την POP2. Το συγκεκριμένο σύστημα αποδείξεων του LCF ήταν το PPLambda, που είναι συνδυασμός του πρωτοβάθμιου προτασιακού λογισμού (first-order predicate calculus) και του πολυμορφικού λογισμού λάμδα με απλούς τύπους (simply-typed polymorphic lambda-calculus). Αλλά, σύμφωνα με τον Ρόμπιν Μίλνερ, σχεδόν οποιδήποτε επαγωγικό σύστημα θα είχε οδηγήσει στις ίδιες βασικές αρχές της γλώσσας.
Η ML είναι γνωστή για τη χρήση του αλγόριθμου Χίντλεϋ-Μίλνερ για την εξαγωγή τύπων (type inference), που μπορεί να συνάγει αυτόματα τους τύπους των περισσοτέρων εκφράσεων της γλώσσας, χωρίς να χρειάζεται σαφείς προσδιορισμούς τύπων από τον προγραμματιστή. Είναι μία από τις λίγες γλώσσες προγραμματισμού με αυστηρή απόδειξη ότι όλα τα προγράμματα που περνάνε τον έλεγχο τύπων, δεν έχουν σφάλματα κατά την εκτέλεση.
Περιγραφή
Η ML συχνά αναφέρεται ως ακάθαρτη συναρτησιακή γλώσσα, επειδή επιτρέπει παρενέργειες, και επομένως διαδικαστικό προγραμματισμό, σε αντίθεση με αμιγώς συναρτησιακές γλώσσες όπως η Haskell. Για αυτό το λόγο λέγεται και γλώσσα προγραμματισμού μικτού προτύπου.
Χαρακτηριστικά της ML περιλαμβάνουν την στρατηγική υπολογισμού της κλήσης κατά τιμή (call-by-value), συναρτήσεις πρώτης τάξης, αυτόματη διαχείριση μνήμης με συλλογή απορριμάτων, παραμετρικό πολυμορφισμό, στατικούς τύπους, εξαγωγή τύπων (type inference), αλγεβρικούς τύπους δεδομένων (algebraic datatypes), ταίριασμα προτύπων (pattern matching) και εξαιρέσεις. Παραδείγματα αυτών των χαρακτηριστικών δίνονται παρακάτω.
Αντίθετα με τη Haskell, η ML χρησιμοποιεί πρόθυμη αποτίμηση (eager evaluation), που σημαίνει ότι όλες οι υπο-εκφράσεις μιας έκφρασης αποτιμώνται. Αποτέλεσμα είναι ότι δεν μπορούν να χρησιμοποιηθούν άπειρες λίστες ως έχει. Παρόλα αυτά, η οκνηρή αποτίμηση (lazy evaluation) και επομένως και οι άπειρες δομές, μπορούν να προσομοιωθούν με τη χρήση ανώνυμων συναρτήσεων.
Σήμερα υπάρχουν αρκετές γλώσσες στην οικογένεια της ML. Οι δύο κύριες διάλεκτοι είναι η Standard ML και η Caml, αλλά υπάρχουν και άλλες, όπως η F#, η Lazy ML, η οποία υποστηρίζει οκνηρή αποτίμηση και η CakeML, η οποία είναι ένα υποσύνολο της ML με τυπική σημασιολογία επιβεβαιωμένη στο HOL. Ιδέες από την ML έχουν επηρεάσει πολυάριθμες άλλες γλώσσες όπως τη Haskell, τη Cyclone και τη Nemerle.
Τα δυνατά σημεία της ML συγκεντρώνονται συνήθως στο σχεδιασμό και χειρισμό γλωσσών (μεταγλωττιστές, αναλυτές, αποδείκτες θεωρημάτων όπως το HOL και το Isabelle, κλπ), και γι'αυτό έχει χρησιμοποιηθεί αρκετά στην έρευνα γλωσσών προγραμματισμού. Ως συναρτησιακή γλώσσα επιτρέπει την εύκολη υλοποίηση διαχρονικών δομών δεδομένων. Έχει χρησιμοποιηθεί επίσης στη βιοπληροφορική, σε οικονομικά συστήματα, και άλλες εφαρμογές, αλλά εκεί πιο διαδεδομένες είναι παραλλαγές της γλώσσας όπως η OCaml.
Εξαγωγή τύπων
Η ML επιτρέπει την αυτόματη εξαγωγή τύπων. Για παράδειγμα, στην παρακάτω συνάρτηση οι δηλωτές (type specifiers) είναι περιττοί:
Η συνάρτηση μπορεί να γραφτεί ως εξής: και η γλώσσα θα εξαγάγει τον τύπο της μεταβλητής n ως ακέραιο και της συνάρτησης  ως συνάρτηση από ακεραίους σε ακεραίους:
Αναδρομή
Η ML υποστηρίζει και ενθαρρύνει την χρήση αναδρομικών συναρτήσεων (και αναδρομικών τύπων). Για παράδειγμα η παρακάτω συνάρτηση υπολογίζει το n παραγοντικό.
Συναρτήσεις ως τιμές
Στην ML οι συναρτήσεις είναι τιμές, που σημαίνει ότι μπορούν να δοθούν ως όρισμα μίας συνάρτησης ή να επιστραφούν ως αποτέλεσμα μίας συνάρτησης. Μία συνάρτηση με όρισμα ή αποτέλεσμα μία άλλη συνάρτηση, λέγεται συνάρτηση ανωτέρου βαθμού.
Συνάρτηση ως όρισμα
Για παράδειγμα, η παρακάτω συνάρτηση παίρνει ως όρισμα μία οποιαδήποτε συνάρτηση και επιστρέφει το άθροισμα : Άρα, όταν την καλέσουμε για η απάντηση είναι :
Συνάρτηση ως αποτέλεσμα
Για παράδειγμα, η παρακάτω συνάρτηση παίρνει ως όρισμα a, b και επιστρέφει την γραμμική συνάρτηση της μορφής : Επομένως, η συνάρτηση, μπορεί να οριστεί ως εξής: Καθώς η ML χρησιμοποιεί currying (δηλαδή όλες οι συναρτήσεις μετατρέπονται ώστε να έχουν ένα όρισμα), η  μπορεί να γραφτεί πιο σύντομα ως:
Ανώνυμες συναρτήσεις
Οι συναρτήσεις μπορούν να οριστούν και ως ανώνυμες. Δηλαδή στο παραπάνω παράδειγμα, στην κλήση στο : θα μπορούσε να χρησιμοποιηθεί μία ανώνυμη στην θέση της g, ως εξής: Με αυτόν τον τρόπο αποφεύγεται η ονομασία απλών συναρτήσεων και μειώνονται οι γραμμές κώδικα.
Παραμετρικός πολυμορφισμός
Η ML επιτρέπει τον παραμετρικό πολυμορφισμό, δηλαδή τον ορισμό γενικών συναρτήσεων και γενικών τύπων, που δουλεύουν για όλους τους δυνατούς τύπους της παραμέτρου.
Παράδειγμα 1ο: Απλές συναρτήσεις
Η πιο απλή τέτοια συνάρτηση είναι η ταυτοτική συνάρτηση η οποία έχει τύπο To  είναι η παράμετρος και ο τύπος   υποδηλώνει ότι συνάρτηση παίρνει ένα στοιχείο οποιοδήποτε τύπου και επιστρέφει ένα στοιχείο του ίδιου τύπου (στην συγκεκριμένη περίπτωση και το ίδιο στοιχείο). Αυτό μας επιτρέπει να γράψουμε:
Μία λίγο πιο σύνθετη συνάρτηση είναι αυτή που αντιστρέφει τις τιμές ενός ζεύγους, π.χ. για είσοδο  επιστρέφει. Αυτή μπορεί να οριστεί ως εξής: Ο τύπος  σημαίνει ότι η συνάρτηση παίρνει ως όρισμα ένα ζεύγος τύπου   (π.χ. για το , ο τύπος είναι  ) και επιστρέφει ένα ζεύγος τύπου   (το   με τύπο  ).
Παράδειγμα 2ο: Map
Μία πιο σύνθετη συνάρτηση που χρησιμοποιείται αρκετά συχνά είναι η. Αυτή επιτρέπει την εφαρμογή μία συνάρτησης σε κάθε στοιχείο μίας λίστας. Για παράδειγμα,
Παρόμοιες συναρτήσεις είναι η,  ,.
Παράδειγμα 3ο: Σύνθεση συναρτήσεων
Μπορούμε να ορίσουμε μία συνάρτηση που συνθέτει δύο συναρτήσεις ως εξής:
Άρα για την σύνθεση της και της  (που έχει ως αποτέλεσμα την ), γράφουμε:
Άλλη μία εφαρμογή της  είναι η συγχώνευση δύο map. Στο προηγούμενο παράδειγμα τα δύο τελευταία map μπορούν να αντικατασταθούν με ένα:
Αλγεβρικός τύπος δεδομένων
Η ML υποστηρίζει τον ορισμό καινούργιων αλγεβρικών τύπων δεδομένων.
Στην πιο απλή περίπτωση, αυτοί μπορεί να είναι απαριθμητικοί τύποι, π.χ. οχήματα:
Στην λίγο πιο σύνθετη μορφή, κάποιοι από τους τύπους μπορούν να έχουν παραπάνω πληροφορίες. Άμα θέλαμε για τα οχήματα να ξέρουμε και πόσες ρόδες έχουν, τότε θα αλλάζαμε τα φορτηγά ώστε: Οι τύποι αυτοί μπορεί να είναι και αναδρομικοί. Για παράδειγμα ο παρακάτω τύπος επιτρέπει τον ορισμό αριθμητικών παραστάσεων: και η παρακάτω συνάρτηση επιτρέπει τον υπολογισμό τους.
Άπειρες λίστες
Ο ορισμός αναδρομικών δομών και η δυνατότητα της αναπαράστασης των συναρτήσεων ως τιμές, επιτρέπει την αναπαράσταση λιστών με άπειρο μέγεθος. Ένας συνηθισμένος τρόπος είναι ο εξής: Για παράδειγμα, η άπειρη ακολουθία ακεραίων ίσων ή μεγαλύτερων του n, ορίζεται ως εξής: Τα πρώτα n στοιχεία της λίστας μπορούν να ανακτηθούν ως εξής:
Χρησιμοποιώντας αντίστοιχες συναρτήσεις με αυτές που υπάρχουν για λίστες (όπως η ), μπορούμε να ορίσουμε πιο σύνθετες ακολουθίες όπως τους ζυγούς αριθμούς ή τα τετράγωνα αριθμών:
Άπειρα δυαδικά δένδρα
Αντίστοιχα με τις άπειρες λίστες μπορούν να οριστούν άπειρα δυαδικά δένδρα, π.χ. ως εξής:
Ταίριασμα προτύπων
Η ML επιτρέπει το ταίριασμα προτύπων. Για παράδειγμα, την συνάρτηση, μπορούμε να την γράψουμε ως εξής: Ο έλεγχος των προτύπων γίνεται με την σειρά που δίνονται οι περιπτώσεις. Επομένως, αν στην  αλλάξουμε την σειρά των περιπτώσεων, τότε το n θα ταιριάζει όλους τους ακεραίους και η δεύτερη περίπτωση δεν εκτελείται ποτέ. Αυτό οδηγεί στο σφάλμα. Αντίστοιχα αν δεν καλύπτονται όλες οι περιπτώσεις, εμφανίζεται η προειδοποίηση.
Εξαιρέσεις
Επομένως, άμα την καλέσουμε με αρνητικό ακέραιο, παίρνουμε: Εκτός από τις εξαιρέσεις της γλώσσας (Overflow, Div, Domain, Chr, Subscript), επιπλέον εξαιρέσεις μπορούν να οριστούν από τον χρήστη:
Ο παρακάτω κώδικας είναι ένα παράδειγμα διαχείρισης μίας εξαίρεσης:
Οι εξαιρέσεις μπορούν να χρησιμοποιηθούν και για την υλοποίηση της οπισθοδρόμησης.
Πράξεις με παρενέργειες
Η ML έχει πράξεις με παρενέργειες, όπως είναι η δήλωση ανάθεσης ,
Εξωτερικοί σύνδεσμοι
Σελίδες υποστήριξης των εκδόσεων της ML: Βιβλία: Tutorial: Πανεπιστημιακά μαθήματα:
Παραπομπές
Κατηγορία:Συναρτησιακές γλώσσες προγραμματισμού
Επενδυτική τράπεζα
Οι επενδυτικές τράπεζες (ή τράπεζες επενδύσεων) βοηθούν τις δημόσιες και ιδιωτικές εταιρείες στη συλλογή κεφαλαίων στις κεφαλαιαγορές (και μετοχών και χρεογράφων), όπως και παρέχουν στρατηγικές γνωμοδοτικές υπηρεσίες για τις συγχωνεύσεις, κτήσεις και άλλους τύπους οικονομικών συναλλαγών. Οι τράπεζες επενδύσεων διαφέρουν από τις εμπορικές τράπεζες που παίρνουν καταθέσεις και χορηγούν εμπορικά και λιανικά δάνεια. Τα τελευταία χρόνια, εντούτοις, η διαφορά μεταξύ των δύο τύπων τράπεζας έχει αμβλυνθεί, δεδομένου ότι οι εμπορικές τράπεζες έχουν προσφέρει περισσότερες τραπεζικές υπηρεσίες επένδυσης. Στις ΗΠΑ, ο νόμος Glass- Steagall, αρχικά δημιουργημένος αμέσως μετά το κραχ του χρηματιστηρίου του 1929, απαγόρευσε στις τράπεζες και να αποδέχονται καταθέσεις και να δίνουν εγγυητικές. Ο παραπάνω νόμος καταργήθηκε από το νόμο Gramm-Leach-Bliley του 1999. Οι επενδυτικές τράπεζες μπορούν επίσης να διαφέρουν από τις χρηματιστηριακές, που γενικά βοηθούν στην αγορά και την πώληση των μετοχών, χρεογράφων και αμοιβαίων κεφαλαίων. Σε μερικές περιπτώσεις, οι χρηματιστηριακές και οι επενδυτικές τράπεζες είναι ενιαίες εταιρείες. Παραδείγματα επενδυτικών τραπεζών είναι η Goldman Sachs, η UBS και η Houlihan Lokey.
Κατηγορία:Τράπεζες Κατηγορία:Επενδύσεις
Γιώργος Φ. Πιερίδης
Ο Γιώργος Φιλίππου Πιερίδης (1904 - 1999) ήταν Κύπριος λογοτέχνης.
Γεννήθηκε στο Δάλι της Κύπρου. Μεγάλωσε και έζησε πολλά χρόνια στην Αίγυπτο, όπου και σπούδασε. Εγκαταστάθηκε στην Κύπρο το 1946. Διετέλεσε διευθυντής της Δημοτικής Βιβλιοθήκης και Πινακοθήκης Αμμοχώστου από το 1954 έως το 1971. Υπήρξε συγγραφέας πολλών μυθιστορημάτων όπως Οι Βαμβακάδες (1945), Διηγήματα από τη Μέση Ανατολή, (Κύπρος 1949), Σκληροί Καιροί (Αθήνα, 1962) κ.α.
Πηγές
Κατηγορία:Κύπριοι μυθιστοριογράφοι Κατηγορία:Κύπριοι διηγηματογράφοι Κατηγορία:Κύπριοι δοκιμιογράφοι
Σιδηροδρομικός Σταθμός Καλογρέζας
Ο Σιδηροδρομικός Σταθμός Καλογρέζας ήταν σταθμός των Σιδηροδρόμων Πειραιώς - Αθηνών - Πελοποννήσου, επί της σιδηροδρομικής γραμμής Ηρακλείου - Καλογρέζας, της οποίας αποτελούσε τερματικό σταθμό, στη χιλιομετρική θέση 1,273 από το Ηράκλειο. Ο Σιδηροδρομικός Σταθμός βρισκόταν στη Νέα Ιωνία Αττικής και πήρε το όνομά του από τη συνοικία της Καλογρέζας, την οποία εξυπηρετούσε. Ο κύριος σκοπός κατασκευής του σταθμού ήταν η εξυπηρέτηση των λιγνιτωρυχείων Καλογρέζας, γι' αυτό και σε κάποιες πηγές ο σταθμός Καλογρέζας αναφέρεται με το όνομα «Λιγνιτωρυχεία Καλογρέζας». Η ακριβής ημερομηνία εγκαινίων του σταθμού είναι άγνωστη, αλλά πάντως έλαβε χώρα μετά το 1944. Έκλεισε επίσης σε άγνωστη ημερομηνία, η οποία εικάζεται ότι ήταν το 1957.
Η γραμμή Ηρακλείου - Καλογρέζας αποτελούσε ουσιαστικά μικρού μήκους διακλάδωση από τη γραμμή Λαυρίου - Αγίων Αναργύρων, με σημείο εκκίνησης μεταξύ των σταθμών Φιλοθέης και Ηρακλείου, σε απόσταση 1.000 μ. από Ηράκλειο και με αιχμές στραμμένες προς Ηράκλειο.
Ο σταθμός Καλογρέζας ήταν γνωστός με το προσωνύμιο «Νέα Αλεξάνδρεια», το οποίο οφειλόταν στην ονομασία άλλης περιοχής που εξυπηρετούσε, πέραν της Καλογρέζας και η οποία σήμερα αποτελεί τμήμα της Φιλοθέης. Βρίσκονταν στη συμβολή των οδών Καποδιστρίου και Ελευθερίας.
Σε έρευνα σιδηροδρομόφιλων στο φόρουμ διαδικτυακών συζητήσεων Αμνίζια, έχει βρεθεί ότι στη συμβολή Κύμης και Λούη, η γραμμή Καλογρέζης διακλαδώνονταν από τον Λαυρεωτικό στα Λιγνιτωριχεία Καλογρέζας (Λέσβου και Αλσουπόλεως) και μέσω των οδών Αλσουπόλεως και Σαμοθράκης κατέληγε στην οδό Ανθρακωρύχων, που αναφέρεται στην δραστηριότητα της περιοχής.
Καλογρεζα Καλογρεζα
Άρης Θεσσαλονίκης (ποδόσφαιρο γυναικών)
Το ποδοσφαιρικό τμήμα γυναικών του Άρη Θεσσαλονίκης δημιουργήθηκε το 2008 και έκτοτε έχει συμμετάσχει στην πρώτη κατηγορία του ελληνικού πρωταθλήματος, με εξαίρεση την σεζόν 2013-14, όταν και κατέκτησε το πρωτάθλημα του βορείου ομίλου της Β' Εθνικής.
Ίδρυση και καθιέρωση στην Α' Εθνική
Το τμήμα ποδοσφαίρου γυναικών του Άρη Θεσσαλονίκης δημιουργήθηκε το 2008, με υπεύθυνους του τμήματος τον Κώστα Μαυροβουνιώτη και τον Κώστα Ζαφειρίου, γενικό αρχηγό τον Βασίλη Γαβριήλ, έφορο τον Παύλο Γκαϊδατζή και προπονήτρια την Μαρία Λαζάρου. Η νεοσύστατη ομάδα αγωνίστηκε στο πρωτάθλημα της Α' εθνικής καθώς απορρόφησε την ομάδα του Α.Ο. Ηλιούπολης και κατέκτησε την τρίτη θέση στον βόρειο όμιλο, με επτά νίκες, μία ισοπαλία και τέσσερις ήττες.
Την επόμενη σεζόν, με προπονητή τον Θεόφιλο Δουβαρτζίδη, η ομάδα του Άρη κατέκτησε την πέμπτη θέση του βορείου ομίλου, αποφεύγοντας τον υποβιβασμό και καταλαμβάνοντας την δέκατη θέση στην συνολική βαθμολογία.
Την σεζόν 2010-2011, την τεχνική ηγεσία του τμήματος ανέλαβε ο Ηλίας Σαλαμάνης, με τον Άρη να καταλαμβάνει την πέμπτη θέση πανελλαδικά, με έντεκα νίκες, τρεις ισοπαλίες και δέκα ήττες. Την ίδια χρονιά, η Μαρία Μήτκου προσκλήθηκε στην Εθνική Ελλάδος, αφού αναδείχθηκε πρώτη σκόρερ του Άρη με έντεκα τέρματα, ακολουθούμενη από την Αγγέλα Λαγουμτζή με εννέα και την Αναστασία Παπαδοπούλου με έξι.
Το 2011-2012, ο Άρης κατέλαβε την έκτη θέση στο πρωτάθλημα των δέκα ομάδων της Α' Εθνικής κατηγορίας. Προπονητής της ομάδας ήταν ο Ηρακλής Μακρίδης και στους 18 αγώνες που συμμετείχε, έφερε εννέα νίκες και εννέα ήττες, χωρίς καμία ισοπαλία. Πρώτη σκόρερ της ομάδας αναδείχθηκε η Λαγουμτζή με πέντε τέρματα, αφού ο Άρης αγωνίστηκε μόλις σε 15 αγώνες μετά την αποχώρηση της Α.Ε. Αίγινας και του Γ.Σ. Καλλιθέα από το πρωτάθλημα.
Υποβιβασμός και γρήγορη επιστροφή
Η χειρότερη χρονιά στην μέχρι τώρα ιστορία του τμήματος ήλθε την σεζόν 2012-13, όταν ο Άρης κατέλαβε την ένατη θέση σε σύνολο δέκα ομάδων και υποβιβάστηκε στην Β' Εθνική, μετά από κάκιστη πορεία όπου σε σύνολο 18 αγώνων κατάφερε μόνο τρεις νίκες, μία ισοπαλία και 14 ήττες. Την ίδια χρονιά, διεξήχθη για πρώτη φορά μετά από δέκα χρόνια η διοργάνωση του κυπέλλου Ελλάδος, με τον Άρη να αποκλείεται στην Α' Φάση από τον Ήφαιστο Περιστερίου, από τον οποίο έχασε με 4-3 στην παράταση. Αυτό ήταν και το πρώτο ματς της ιστορίας του τμήματος στην συγκεκριμένη διοργάνωση και προπονητής της ομάδας ήταν ο Κώστας Θωμαΐδης μέχρι τον Δεκέμβριο και ακολούθησε ο Ηλίας Σαλαμάνης.
Το 2013-14, ο Άρης κατέλαβε άνετα την πρώτη θέση στον βόρειο όμιλο της Β' Εθνικής, με δώδεκα νίκες, μία ισοπαλία και μία ήττα σε 14 αγώνες, υπό την καθοδήγηση του Ηλία Σαλαμάνη. Στην διοργάνωση του κυπέλλου Ελλάδος, ο Άρης απέκλεισε την Α.Ε. Πανσερραϊκή με 5-0 και τον Βόλο 2004 με 0-1 στην παράταση, για να αποκλειστεί τελικά στην προημιτελική φάση από τον ΠΑΟΚ εκτός έδρας.
Προπονητής της ομάδας ανέλαβε ο Θεόφιλος Δουβαρτζίδης, με βοηθό του τον Κώστα Φιλιππίδη και προπονητή τερματοφυλάκων τον Γιώργο Παντζιαρά. Η διοίκηση του Α.Σ. Άρη βράβευσε την ομάδα για την κατάκτηση του πρωταθλήματος και την επιστροφή στην Α' Εθνική, στο ημίχρονο του αγώνα για την Γ΄ Εθνική ποδοσφαίρου ανδρών ανάμεσα στον Άρη και τον Εθνικό Ν. Αγιονερίου, στις 12 Οκτωβρίου 2014. Μετά από μία επεισοδιακή σεζόν, την οποία η ομάδα των "κίτρινων" ολοκλήρωσε με τον Γιώργο Σπυριδωνιδη στον πάγκο, ο Άρης κατέλαβε την όγδοη θέση του πρωταθλήματος, με τέσσερις νίκες, τρεις ισοπαλίες και οκτώ ήττες.
Πηγές
* Κατηγορία:Γυναικείες ποδοσφαιρικές ομάδες Ελλάδας Κατηγορία:Ιδρύσεις αθλητικών συλλόγων το 2008
Όσκαρ Β´ Γυναικείου Ρόλου
Το Όσκαρ Β' Γυναικείου Ρόλου (αγγλικά: Academy Award for Best Supporting Actress) είναι ένα από τα βραβεία Όσκαρ που απονέμονται ετησίως από την Αμερικανική Ακαδημία Κινηματογραφικών Τεχνών και Επιστημών. Το βραβείο απονέμεται προς αναγνώριση της εξαιρετικής ερμηνείας μιας ηθοποιού σε δευτερεύοντα ρόλο σε κινημτογραφική ταινία. Αν και οι ηθοποιοί προτείνονται για αυτό το βραβείο από μέλη της Ακαδημίας που είναι και τα ίδια ηθοποιοί, οι νικητές επιλέγονται από όλα τα μέλη της Ακαδημίας.
Χρονικά, το πρώτο άτομο που βραβεύτηκε με Όσκαρ Β' Γυναικείου Ρόλου ήταν η ηθοποιός Γκέιλ Σόντεργκααρντ, για την ταινία Αντόνιο Αντβέρσο, το 1937.
Πολλαπλές υποψηφιότητες
2 υποψηφιότητες
3 υποψηφιότητες
4 υποψηφιότητες
5 υποψηφιότητες
6 υποψηφιότητες
Εξωτερικοί σύνδεσμοι
Κατηγορία:Βραβεία Όσκαρ Κατηγορία:Βραβευμένες με Όσκαρ Β' Γυναικείου Ρόλου
Βυζαντινή ιστοριογραφία
Με τον όρο Βυζαντινή ιστοριογραφία εννοείται εκείνο το μέρος της βυζαντινής γραμματείας, το οποίο αναφέρεται στην καταγραφή της ιστορίας.
Οι δύο τάσεις της βυζαντινής λογοτεχνικής παραγωγής, η λόγια και η δημώδης (λαϊκή) βρίσκουν έκφραση στην βυζαντινή ιστοριογραφία σε δύο κύριες "τάσεις", που εξελίσσονται παράλληλα. Αυτές είναι η (πολιτική-στρατιωτική) ιστορία και η χρονογραφία. Παράλληλα με αυτές και τουλάχιστον στην πρώιμη βυζαντινή περίοδο γεννιέται και αναπτύσσεται και η εκκλησιαστική ιστορία.
Ιστορία και χρονογραφία
Η ιστορία και η χρονογραφία είναι δύο παράλληλες τάσεις της βυζαντινής ιστοριογραφίας, ήδη από την πρώιμη βυζαντινή περίοδο. Οι ρίζες και των δύο βρίσκονται στην αρχαία ελληνική παράδοση. Το γεγονός αυτό είναι για την ιστορία ολοφάνερο και προκύπτει με στοιχειώδη εξέταση των βυζαντινών ιστορικών κειμένων. Πατέρας της χρονογραφίας θεωρείται ο ("εξελληνισμένος Σύρος") Ιωάννης Μαλάλας, που έζησε τον 6ο αιώνα, όμως φαίνεται πως έχει τις ρίζες της στα χρονικά πόλεων (π.χ. Πάριο χρονικό), τους υπατικούς καταλόγους και άλλες δευτερεύουσες ιστορικές πηγές, που αναπτύχθηκαν στην αρχαιότητα.
Η πιο βασική διαφορά για να χαρακτηριστεί ένα έργο σαν χρονογραφία είναι η έκθεση των γεγονότων από κτίσεως κόσμου μέχρι τις ημέρες του χρονογράφου, σε αντιδιαστολή με τα ιστορικά έργα, που εκθέτουν τα γεγονότα μιας συγκεκριμένης μόνο ιστορικής περιόδου. Η άποψη ότι οι χρονογραφίες είναι έργα μοναχών, που προσπαθούν με το έργο τους, κυρίως, να επιμορφώσουν τους ομοίους τους στα μοναστήρια, έχει σήμερα πια εγκαταλειφθεί, αφού ένα ελάχιστο ποσοστό των συγγραφέων των λεγόμενων μοναχικών χρονικών ήταν αποδεδειγμένα μοναχοί, αλλά και δεν μπορεί να χαρακτηριστεί μοναχός κάθε ένας που, κατά μια (προσφιλή ασφαλώς) συνήθεια των βυζαντινών, πέρασε τα τελευταία χρόνια της ζωής του κλεισμένος σε ένα μοναστήρι.
Μια δεύτερη βασική διαφορά είναι η γλώσσα που είναι γραμμένα τα κείμενα. Η λόγια γλώσσα των βυζαντινών ιστοριών δίνει τη θέση της στις χρονογραφίες στη γλώσσα που μιλιέται ή κάποια ακόμα πιο λαϊκή, αν και υπάρχουν χρονογραφίες γραμμένες σε μια μικτή γλώσσα, που θυμίζει συχνά την κοινή ελληνική των Ευαγγελίων.
Από την άλλη πλευρά δεν μπορεί να καταργηθεί εντελώς ο διαχωρισμός της (βυζαντινής) ιστοριογραφίας σε ιστορία και χρονογραφία, αν και έχουν εκφραστεί και τέτοιες απόψεις από τους μελετητές. Οι ίδιοι οι βυζαντινοί ιστοριογράφοι κάνουν αυτή τη διάκριση, όπως φαίνεται από πολλά ιστοριογραφικά έργα (κυρίως χρονογραφίες), και η συγγραφή ιστορίας ή χρονογραφίας ήταν θέμα προσωπικής επιλογής του συγγραφέα, άσχετα αν κάποια έργα φέρουν τον τίτλο μόνο κατ' όνομα (π.χ. η Χρονογραφία του Ψελλού είναι αναμφισβήτητα Ιστορία). Υπάρχουν αναφορές σε χρονογραφίες ότι τα έργα της ιστορίας πλατειάζουν, μια και τα συμβάντα της βασιλείας κάποιου αυτοκράτορα μπορεί να είναι ένα ολόκληρο βιβλίο ιστορίας, ενώ αντίθετα οι χρονογραφίες είναι συνοπτικές και περιέχουν μόνο τα πιο σημαντικά.
Για την μελέτη της ιστορίας της βυζαντινής περιόδου, τα ιστορικά και χρονογραφικά έργα των βυζαντινών θεωρούνται εξίσου σημαντικά σήμερα.
Ιστορία και ιστορικοί
Οι αρχές της βυζαντινής ιστοριογραφίας και χρονογραφίας ανάγονται στον 4ο αιώνα, μαζί με την ίδρυση της Βυζαντινής αυτοκρατορίας, οι ρίζες τους όμως (ειδικότερα της ιστορίας) είναι στην αρχαία Ελλάδα.
Η βυζαντινή ιστοριογραφία ακολουθεί τα αρχαιοελληνικά και ελληνιστικά πρότυπα. Κάθε ιστορικός συνεχίζει την εξιστόρηση των γεγονότων, προσθέτοντας την συμβολή του σε μια παράδοση διαδοχικών ιστορικών έργων, που έχει την αρχή της στον Ηρόδοτο και τον Θουκυδίδη. Κάθε ιστορικό έργο έχει οπωσδήποτε την προσωπική σφραγίδα του δημιουργού του, αλλά διαπνέεται περισσότερο ή λιγότερο από μια κοινή αντίληψη για την αναγκαιότητα της ιστορίας, όχι σαν σκόπιμη παράθεση των γεγονότων για προσωπικό όφελος ή από προσωπικό φθόνο για πρόσωπα ή καταστάσεις, αλλά σαν αντικειμενική εξιστόρηση και των αγαθών και των φαύλων, ώστε να μην χαθούν στην λήθη ούτε τα μεν ούτε τα δε.
Οι βυζαντινοί ιστορικοί είναι σπουδαγμένοι, έχουν παιδεία και συνείδηση του ότι είναι οι συνεχιστές των αρχαίων Ελλήνων ιστοριογράφων, γνωρίζουν τα έργα εκείνων και προσπαθούν να τα μιμηθούν. Αν και είναι επηρεασμένοι από τους κλασσικούς (Θουκυδίδης), βρίσκονται πιο κοντά στους μεταγενέστερους ιστορικούς (Πολύβιος, Πλούταρχος). Όπως οι αρχαίοι, αναφέρονται και αυτοί κατά βάση στα πολιτικά, διπλωματικά και στρατιωτικά γεγονότα και λιγότερο ή ελάχιστα στα οικονομικά, πολιτιστικά ή κοινωνικά ζητήματα της εποχής τους. Ασχολούνται επίσης με τις προσωπικότητες της εποχής και όχι με τον απλό κόσμο. Η ανθρωπότητα διαιρείται στα δύο: τους Ρωμαίους (Βυζαντινούς), που είναι φορείς υψηλού αρχαίου πολιτισμού και τους βαρβάρους, που είναι απολίτιστοι και άξιοι περιφρόνησης. Η αναμέτρηση μεταξύ των Βυζαντινών και των βαρβάρων είναι το κυρίαρχο θέμα της βυζαντινής ιστοριογραφίας. Στα πλαίσια της επιδιωκόμενης αντικειμενικότητας, αναγνωρίζονται συχνά στους βαρβάρους προτερήματα, όπως ανδρεία ή καλοσύνη και φιλοξενία.
Οι βυζαντινοί ιστορικοί είναι κατά βάση καλλιεργημένοι άνθρωποι της εποχής τους, που μετέχουν στα πολιτικά δρώμενα και έχουν πολλές φορές τη δυνατότητα να εξακριβώσουν προσωπικά την ακρίβεια αυτών που γράφουν. Είναι πρέσβεις ή διπλωμάτες, (Ολυμπιόδωρος, Πέτρος Πατρίκιος, Γεώργιος Ακροπολίτης), ή ακόλουθοι σε στρατιωτικές αποστολές, (Προκόπιος), ή ακόμη υψηλότερα στην ιεραρχία (Νικήτας Χωνιάτης, Άννα Κομνηνή), πρωθυπουργοί (Μιχαήλ Ψελλός) ή αυτοκράτορες, (Κωνσταντίνος ο Πορφυρογέννητος, Ιωάννης ο Καντακουζηνός). Έτσι πολλοί από αυτούς πριν αρχίσουν να γράφουν, ουσιαστικά δημιουργούν ιστορία. Είναι φανερό, ότι δεν είναι πάντα ανεπηρέαστοι από το πολιτικο-στρατιωτικό περιβάλλον τους και έχουν προσωπικές συμπάθειες και αντιπάθειες, που φαίνονται μέσα από το έργο τους, όμως δε φτάνουν στην κολακεία, την εμπάθεια ή την σκοπιμότητα. Είναι πάντα, βέβαια, περιορισμένοι από τα όρια, που έχουν χαράξει η εκκλησιαστική και η κοσμική εξουσία: δεν έρχονται ποτέ σε ρήξη με την Εκκλησία ή τους ισχυρούς της εποχής τους.
Όσον αφορά τη γλώσσα είναι αυστηρά προσηλωμένοι στην παράδοση. Γράφουν κατά βάση σε λόγια γλώσσα, πολλές φορές αρχαΐζουσα, αποφεύγοντας βάρβαρες λέξεις και λαϊκές εκφράσεις. Χρησιμοποιούν αρχαιοελληνικά ονόματα για τα έθνη που τους περιβάλλουν, έτσι οι Τούρκοι ονομάζονται Πέρσες και οι Βούλγαροι αποκαλούνται Σκύθες σε ευρύ φάσμα έργων της βυζαντινής ιστοριογραφίας. Στο σύνολό τους σχεδόν, οι βυζαντινοί ιστορικοί είναι χριστιανοί, όμως μέσα στα έργα τους υπάρχει συχνά χώρος και για την Τύχη, την Μοίρα ή την Ειμαρμένη. Το έργο τους απευθύνεται γενικά στον κύκλο των ομοίων τους: ανώτεροι κρατικοί αξιωματούχοι, ανώτερος κλήρος, διανοούμενοι της αυτοκρατορικής αυλής, μορφωμένοι αξιωματούχοι. Η αρχαΐζουσα γλωσσική τους έκφραση δεν προκαλεί εντύπωση, αφού είναι κοινή σε όλα σχεδόν τα λογοτεχνικά είδη, που έχουν τις ρίζες τους στην αρχαιότητα.
Χρονογραφία και χρονογράφοι
Το ανάλογο των χρονογραφιών στην σημερινή λογοτεχνική παραγωγή θα μπορούσε κανείς να πει, ότι είναι τα λαϊκά αναγνώσματα. Όμοια με αυτά οι χρονογραφίες είναι γραμμένες για το πλατύ κοινό και έχουν βασικό σκοπό να το ψυχαγωγήσουν, χρησιμοποιώντας στοιχεία από την ιστορία. Τα στοιχεία αυτά διανθίζονται για να γίνουν πιο ελκυστικά με αναφορές σε εντυπωσιακά γεγονότα (π.χ. φυσικά φαινόμενα ή φυσικές καταστροφές), αλλά και κάποια δόση ανάλογη του σύγχρονου sex and crime. Για το γράψιμο της χρονογραφίας ο χρονογράφος έπαιρνε υπόψη του το πλατύ κοινό της ελαφριάς λογοτεχνίας και αυτός ήταν ο λόγος που έγραφε στην καθομιλουμένη γλώσσα και απέφευγε ρητορικά σχήματα και αναφορές ή αποσπάσματα από τους αρχαίους συγγραφείς.
Οι χρονογράφοι δεν είναι σημαντικά πρόσωπα, ούτε έχουν κάποιου είδους δημόσια δράση. Δεν ζουν τα γεγονότα που περιγράφουν και βλέπουν τη ζωή και τα πράγματα από την σκοπιά του εγγράμματου, αλλά όχι του σπουδαγμένου. Είναι όλοι χριστιανοί και σε όλες τις χρονογραφίες περιέχονται σε μεγαλύτερο ή μικρότερο βαθμό αναφορές στην εκκλησιαστική ιστορία, ειδήσεις για εκκλησιαστικές συνόδους και χριστιανικές αιρέσεις, χωρία για μάρτυρες ή αγίους. Πιστεύουν στην αόρατη παρέμβαση του Θεού στα ιστορικά δρώμενα και ερμηνεύουν πολλές φορές θεομηνίες ή αρρώστιες σαν θεϊκά σημάδια, έκφραση της δυσαρέσκειας ή της οργής Του. Αναφέρονται με τα χειρότερα λόγια στην Εικονομαχία και τους εικονομάχους αυτοκράτορες.